da de en sv da en en de da da da da da de da da da da da da da da da da de da da da da da da da da da da da da da da da da da da da da da da da da da da da da da de da da da da sv de da sv ar en
Aspargessuppe - De bedste opskrifter og info om aspargessuppe
Du kender den helt sikkert fra din barndom eller fester, hvor der serveres skrub-af-mad, når det er ved at være tid til at pakke sammen – aspargessuppen. Læser du med her, finder du lækre kogebøger, fantastiske madlavningskurser og opskrifter på aspargessupper, du kan servere til enhver anledning året rundt!
Hjemmelavet aspargessuppe med asparges på dåse
Gode kogebøger til dig, der elsker suppe
Tag på madkursus, og lær at lave lækre supper!
Har du inviteret din familie til lækker middag derhjemme? Eller har du reserveret en festsal til din fødselsdag, hvor der skal danses og fejres til langt ud på natten? Så er det oplagt, at du læser med her! For om du er til fine forårsmiddage eller står og mangler noget let, du kan servere som skrub-af-mad til dine gæster, så er aspargessuppen en sikker vinder!
Er det sæson for danske asparges – altså maj eller juni måned – er det derfor oplagt, at du går på jagt efter den lækre forårsspise og serverer dem i en fyldig suppe sammen med friskbagt brød og saltet smør.
Asparges på dåse er som regel en del billigere end friske forårsasparges og kan heldigvis købes året rundt. Måske er det netop derfor, at aspargessuppe med kyllingestykker eller kødboller er så populær til fester.
Gode opskrifter på aspargessuppe
Sæson eller ej – vi har samlet de bedste opskrifter på aspargessuppe med friske asparges og asparges på dåse herunder!
Hurtig aspargessuppe for begyndere
Er det første gang, du prøver kræfter med en aspargessuppe, er der intet, der står i vejen for et resultat med masser af velsmag og cremet fylde – og her får du aspargessuppe på mindre end 20 minutter! I denne variant kommes aspargessnitter fra dåse, kødboller fra frost og en færdig hønsebouillon i en opbagt sovs – og så er der serveret.
Har du bare nogenlunde styr på en opbagt sovs, er der altså ingen undskyldning for ikke at give sig i kast med denne suppe.
Start ud med at dræne aspargessnitterne og gem væden i en skål for sig. Lav herefter en tynd, opbagt sovs ved at smelte smør og tilsætte mel lidt ad gangen under piskning. Tilføj aspargesvandet under kraftig piskning, efterfulgt af bouillon og fløde. Smag til og servér.
Denne hurtige variant er også en oplagt mulighed for den mere garvede aspargessuppe-kok, som indimellem har brug for en fornuftig og simpel løsning i en travl hverdag.
Find opskriften på den ”idiotsikre” aspargessuppe lige her.
Hjemmelavet aspargessuppe med asparges på dåse
Lad dig ikke narre af overskriften – den hjemmelavede asparges suppe med asparges på dåse er lige så fyldig og afbalanceret i sin smag som de fleste supper med friske asparges og vil med garanti få dine tænder til at løbe i vand! Og så tager den ingen tid at lave!
Start med at sætte aspargessnitterne til afdrypning, men hæld endelig ikke vandet fra dåsen ud i vasken – det skal nemlig bruges senere! Smelt margarine eller smør i en gryde, mens du tilføjer lidt mel under omrøring.
Tilsæt forsigtigt vandet fra aspargessnitterne, mens du forsætter med at røre rundt for at undgå klumper i blandingen. Tilføj mælken lidt efter lidt, og lad suppen koge op, inden du til sidst tilføjer aspargesene.
Har du lyst, kan du tilføje kød-, mel- eller kyllingeboller til suppen, inden du tager den af blusset og serverer den til dine gæster.
Du finder den lette og lækre opskrift på aspargessuppe lige her!
Aspargessuppe med friske asparges
Går du all in på den lækre middag og fyldige aspargessuppe? Så kan du selvfølgelig ikke lave den på andet end friske hvide og grønne asparges!
Der skal skæres og snittes en del, inden du begynder med at sautere løg i en gryde sammen med lidt olie eller smør. Tilføj kartofler og bouillon og lad det hele koge sammen i 10 minutters tid, inden aspargesstilkene kommes i og koges sammen med resten af suppen.
Blend suppen rigtig godt, inden du senere kommer fløde, citronskal og andre lækkerier i den kogte suppe. Når aspargessuppen har fået den rigtige konsistens, piskes en æggeblomme i den varme suppe for en mere fyldig smag.
Du finder opskriften på den lækre suppe med friske asparges lige her!
Gode kogebøger til dig, der elsker suppe
Er du vild med supper, men ender du lidt for ofte med at lave den samme, klassiske kartoffelsuppe?
Så vil du med garanti kunne finde inspiration til nye, lækrere og mere interessante supper, der kan spises hele året, i en lækker kogebog med flotte billeder.
For mon ikke du kan finde en lækker suppe med årstidens grøntsager i Ylva Bergqvists kogebog 52 supper?
Eller hvad med at lade dig friste af kogebogen De bedste supper med fantastiske supper fra ind- og udland samt lækre dessertsupper?
Tag på madkursus, og lær at lave lækre supper!
Har du svært ved at lade dig begejstre af dine bedrifter i køkkenet til hverdag, og vil du gerne lære mere om, hvordan du sætter gode smage sammen?
Så kan du med fordel tage din partner, mor eller bedste ven under armen og invitere ham eller hende med til et madlavningskursus, hvor I kan lære mere om årstidens frugter og grønt, stegetider og ikke mindst hvordan man laver en god bouillon og suppe.
Lad dig friste af et madlavningskursus i franske fristelser, hvor der koges, braiseres og leges med lækre supper og saucer, eller kast dig ud i et par italienske specialiteter hos Meyers madhus. Hvem ved? Hvis I er heldige, kan det være, at I får lov til at prøve kræfterne af med fransk løgsuppe og gazpacho?
Du finder kokkeskoler og madlavningskurser til øvede såvel som mindre øvede folk i køkkenet lige her!
Aspargessuppe til enhver anledning
Gode opskrifter på aspargessuppe
Hurtig aspargessuppe for begyndere
Hjemmelavet aspargessuppe med asparges på dåse
Aspargessuppe med friske asparges
Gode kogebøger til dig, der elsker suppe
Tag på madkursus, og lær at lave lækre supper!
© Copyright 2022 Pilanto Aps